Наш број: 1511/4

Датум: 07.04.2023. године

**УГОВОР О НАБАВЦИ УСЛУГА –Текуће одржавање и поправке возила из возног парка**

**УГОВОРНЕ СТРАНЕ:**

1. **Центар за заштиту одојчади, деце и омладине"**, из Београда, Звечанска број 7, ПИБ: 100286755, Матични број: 07094345, који заступа в.д. директора Зоран Милачић (у даљем тексту: **Наручилац– Прималац услуга**)

И

*-* у колико је понуђач предузетник/ правно лице

1. **AUTO CENTAR NEŠA,** са седиштем у Београду, ул. Кнеза Вишеслава бр. 59, матични број: 53850936, ПИБ: 100175898, чији је законски застпуник Небојша Думков (у даљем тексту: **извршилац посла)**

Члан 1.

Предмет овог уговора је вршење услуге- текуће одржавање и поправке возила из возног парка Центра за заштиту одојчади, деце и омладине- сукцесивно, у складу са потребама Наручиоца и подразумева вршење следећих услуга: Аутомеханичарских, аутоелектричарских, лимарско- лакирерских, дијагностике мотора, сервисирање климе,прање возила,услуге регистрације возила и техничког прегледа истих.

Образац структуре цене, образац понуда, чини саставни део овог уговора.

Члан 2.

Извршилац посла се обавезује да уговорене услуге из члана 1. овог Уговора изведе стручно и квалитетно користећи искључиво адекватне резервне делове и потрошни материјал адекватног произвођача.

Извршилац посла се обавезује да резервни делови и потрошни материјал који користе приликом одржавања искључиво адекватни делови за возила возног парка Центра за заштиту одојчади, деце и омладине.

Члан 3.

Уговорне стране су сагласне да ће извршилац посла, услуге из члана 1, овог Уговора вршити, одмах по позиву, а у изузетним ситуацијама, најкасније у року од 2 дана од пријема захтева Наручиоца, у свом пословном објекту. (попуњава извршилац посла)

Вредност услуга по овом Уговору не може прећи планирану вредност која је предвиђена у Финансијском плану за 2023. годину, за ову врсту услуга.

Уговорене цене, по јединице мере, дате су у обрасцу структуре цене, који је саставни део овог уговора.

Уговорене цене подложне су промени, тј. повећању појединачно изражених цена услуга, имајући у виду промене цена предметних услуга на тржишту, као и промене цена делова који се уграђују и мењају у возилима, те с обзиром на нагле, континуиране и непредвидиве промене датих цена.

Повећање вредности Уговора не може да буде веће од 50% првобитне вредности, тј. веће од 50% појединачних вредности изражених у Обрасцу структуре понуђене цене. Наведено ограничење односи се на укупну вредност свих измена, уколико се Уговор мења више пута.

Захтев за повећање цене услуга Извршилац посла дужан је упутити писменим путем Наручиоцу – Примаоцу услуга, а који је потребно да буде образложен за сваку појединачну услугу за коју Извршилац посла предлаже повећање цене и потребно је да Извршилац посла уз Захтев достави доказ о промени цене на тржишту за дату услугу и део који се уграђује и мења у возилима (ценовници сервиса и радњи који пружају дате услуге и врше продају делова, изводе са ценама са портала, сајтова и други одговарајући докази), који се односи на промене цене у периоду подношења Захтева. Наручилац- Прималац услуга узима у обзир поднети Захтев и може исти, у року од 5 радних дана, уколико је оправдан, у целости или делимично прихватити и дати писмену сагласност, тј. у супротном у целости или делимично одбити Захтев као неоснован (ако се за поједине ставке у Захтеву утврди да нису у складу са тржишном ценом, пре одбијања Захтева, Наручилац- Прималац услуга ће писменим путем Извршиоцу посла предложити цене које су у складу са тржишном ценом, на које се Извршилац посла може писмено изјаснити, а од чега зависи даље поступање Наручиоца – Примаоца услуге у складу са претходно наведеним).

Члан 4.

Уговор се сматра закљученим на дан када су га потписали овлашћени заступници обеу говорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Уговор се закључује на период од 1 године са могућношћу анексирања уговора до завршетка набавке за предметну услугу за 2024. годину.

Уговор се може изменити само писаним Анексом, потписаним од стране овлашћених лица уговорних страна, у погледу промене цена у складу са чланом 4. Уговора и у погледу евентуалног продужења важења Уговора, до спровођења новог поступка набавке и закључења новог Уговора, услед померања предвиђених датума из разлога ванредних околности.

Члан 5.

Наручилац се обавезује да ће плаћања вршити, најкасније у року од 45 дана од дана испостављања фактуре са приложеним потписаним радним налогом Наручиоца, у случају квара, односно ванредног одржавања са посебно исказаним утрошеним норма сатима и спецификацијом утрошених адекватних резервних делова и потрошног материјала изабраног понуђача, у складу са захтевом Наручиоца, а на основу испостављене фактуре извршилац посла на рачун бр. 170-0050005527000-41 код Уникредит банке.

Члан 6.

Уговорне стране су сагласне да гарантни рок износи 6 месеци, рачунајући од дана извршења услуга, а за уграђене адекватне резервне делове, гарантни рок се утврђује у складу са условма произвођача.

Извршилац посла одговара за све скривене мане извршених услуга.

Члан 7.

Извршилац посла гарантује да ће услуге из члана 1. овог Уговора, бити функционално и квалитативно- квантитативно одговарајуће техничкој спецификацији конкурсне документације Наручиоца и прихваћеној понуди извршиоца посла.

У случају да наричилац констатује да су утврђени недостаци у квалитету извршених услуга, извршилац посла је дужан исте отклонити најкасније у року од 24 часова од часа пријема рекламације од стране Наручиоца.

Извршилац посла се обавезује да ће штету која настане услед неквалитетно извршених услуга,надокнадти у висини стварно причињене штете.

Члан 8.

У случају неоправданог кашњења извршилац посла са испуњењем обавеза овог Уговора, уговорне странесагласно утврђују уговорну казну у износу од 2%о(промила) од укупне вредности уговора за сваки данзакашњења, с тим да укупан износ уговорене казне не може прећи 5% укупне уговорене вредности.

Члан 9.

Свака од уговорних страна има право на раскид уговора.

О раскиду уговора, уговорна страна је дужна писменим путем обавестити другу страну. Уговор ће се сматрати раскинутим по протеку рока од 30 дана од дана пријема писаног обавештења.

Члан 10.

Уговорне стране су сагласне да се за Лице одговорно за праћење и контролисање извршења уговорних обавеза је Миодраг Милошевић, службено лице Центра за заштиту одојчади, деце и омладине.

Члан 11.

За све што није предвиђено овим уговором важе одредбе Закона о облигационим односима.

У случају спора уговара се надлежност суда у Београду.

Члан 12.

Овај уговор је сачињен у 4 (четири) истоветних примерака, од којих по 2 (дв) примерка за сваку уговорну страну.

|  |  |
| --- | --- |
| **ИЗВРШИЛАЦ ПОСЛА** | **НАРУЧИЛАЦ** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |